**Referat fra styremøte, Vollen Vel 1.02.2021**,

Sted: Huset i Vollen

Til stede: Trine Uggerud, Joanna Ravndal, Kristian Sjøvold, Rolf Harald Christensen, Lise og Knut Førsund.

**SAK 1/01.02.21. Regnskap 2020 og budsjett 2021.**

Knut gikk gjennom tallene, og grunnet få aktiviteter i corona-året, så har vi jo veldig god økonomi! Regnskap og budsjett legges ut i VollenStikka. Joanna foreslo enda en benk i sentrum, og vi sjekker med sentrumsforeningen om de har behov. KF

**SAK 2/01.02.21. Årsmøtet.**

Grunnet coronasituasjonen vet vi ikke enda hvordan møtet kan avvikles. I VollenStikka redegjør vi for hvordan dette kan bli gjort, og at innkallingen vil bli lagt ut på Facebook-siden vår. **KF**

**SAK 3/01.02.21, Kontingentinnkrevingen**.

For å spare arbeid og penger, sender vi ikke ut bankgiroer til alle medlemmer i første omgang. Vi legger ut info på FB-siden i VS, og så ser vi det an derfra. **LF/KF**

**SAK 4/01.02.21. Gisle Hagehjem.**

Styret diskuterte ideen og ble informert om at dette blir stoff i VollenStikka.

**SAK 5/01.02.21. VollenStikka.**

Knut presenterte forsiden og fortalte litt om innholdet. Styret får tilsendt utkast til sidene om årsmøtet og regnskap, etc. KF

**SAK 6/01.02.21. Multihallen.**

Gui har en ide om å bygge en flerbrukshall, primært for idrett. Knut la fram en artikkel han har skrevet for VollenStikka, hvor han lufter tanken om en utvidelse av idéen, med tanke på kulturelle aktører, innen kultur, musikk, dans etc. Faktisk som en storstue i bygda, hvor Vennely ikke tilfredsstiller de krav og ønsker som stilles til et slikt sted

 Evt.:

\***Trafikken på Slemmestadveien gjennom Vollen.**

Rolf Harald påpekte vårt vakre Vollens mest presserende utfordring, nemlig trafikken på Slemmestadveien. Vi kan ikke skyve trafikken over til Røykenveien, de har mer enn nok med sine egne trafikale utfordringer. Slemmestadveien er en fylkesvei, og vi merker alle at trafikken øker hele tiden, med stadig nye tiltettinger med store og må utbygginger. Knut og Rolf Harald prøver å få til et møte med Lars Bjerke, for å se på denne vanskelige situasjonen.

**\*Skulpturen Hvite Seil.**

Truls Berg anmoder vellet med om ny henvendelse til Asker kommune om prosjektet.

Referent: Lise F. 02.02.21